Tahdon asia

Tahdon asia on 10. tammikuuta – 28. maaliskuuta 2005 Yle TV1:llä esitetty suomalainen televisiosarja. Sarjan on käsikirjoittanut Johanna Hartikainen, ohjannut Johanna Vuoksenmaa ja tuottanut Liisa Akimof, Production House Ltd..

Finnkino Oy on julkaissut sarjan kolmen DVD:n boksina syksyllä 2005. Sarja uusittiin TV2:lla keväällä 2017 ja oli katseltavissa myös Yle Areenalla.

 Sarjan tarina 

Sarjassa seurataan kahden kauniaislaisen naapuriperheen, Helena ja Mikko Rouhialan (Miia Nuutila ja Eppu Salminen) sekä Nenna ja Esko Tiutisen (Tiina Lymi ja Pertti Sveholm) vaiheita kummankin perheen avioliiton ja ihmissuhteiden joutuessa kriisiin ja tapahtumien kietoutuessa toisiinsa monimutkaiseksi vyyhdiksi.

Mikko työskentelee AdUlterium mainostoimistossa, esimiehenään Turre Heinonen (Markku Toikka). Esko on töissä biotekniikan alan yritys Bionentassa, jossa hänen työtoverinaan on muun muassa Marianne Jylppy (Satu Paavola). Nenna on toiminut luokanopettajana, mutta halunnut omistautua perheelleen saatuaan töissä burnoutin. Hän on täydellinen kotiäiti, joka siivoaa lakkaamatta ja järjestää myös Helenan sotkuisen keittiön silmänräpäyksessä. Nenna käy Maailman Kautta -nimisessä uskonlahkossa, haaveilee uudesta vauvasta ja vahtii miehensä uskollisuutta. Kotiäitiyteen kyllästyneeltä Helenalta ovat omat kauppatieteen opinnot jääneet kesken, vaikka hän on tehnyt miehensä uskontotieteen gradun valmiiksi. Mikon ja Helenan lähipiiriin kuuluvat myös Mikon puolueellinen ja tuppautuva äiti Sirkka Rouhiala (Marja Packalén) ja Mikon hyvin menestynyt veli Marko sekä tämän supersuorittaja vaimo Susanna lapsineen.

Tapahtumien alkaessa Eskolla on ollut aiemmin suhde Mariannen kanssa. Kun Mikko, jonka toimisto on laatimassa kampanjaa Eskon yritykselle, näkee Mariannen, yrittää hän jäljittää naista tietämättä aluksi tämän oikeaa henkilöllisyyttään. Myöhemmin Mariannen ja Mikon välille syntyy suhde. Mikon veljen vaimo Susanna on Mariannen ystävä ja naiset keskustelevat Mariannen suhteista tietämättä sukulaisuudesta. Marianneen hullaantunut Mikko laiminlyö työtään, tyrii Bionentan mainoskampanjan ja saa potkut. Helena saa tiedon suhteesta ja heittää Mikon kännykän ikkunasta. Mikolle tulee pihalle heitettyyn kännykkään työtarjous mainostoimisto Sumupilvestä, mutta puhelimeen vastaavatkin sekä väärä Mikko eli ikkunamies että Mikon ja Helenan tytär Iiris/Laura. Mikon mennessä hakemaan töitä Sumupilvestä hänet heitetään ulos. Helena ja Mikko eroavat ja myyvät rivitalonsa.

Helena järjestää onnistuneet tarjoilut Eskon 50-vuotissyntymäpäiville. Tästä ihastuneena Esko ehdottaa bisnesideaa ja Helena perustaa elitistisen ruokaelämysyritys Kiehuvan Kartanon, joka laajenee nopeasti. Helena ostaa toimitiloiksi komean kartanorakennuksen ja palkkaa kokki Petrin (Hannu-Pekka Björkman). Liikekumppanina on Helenaan ihastunut yritysrahoittaja Veikko (Ismo Apell). Mikko saa tietää olevansa keliaakikko, muuttaa kartanon piharakennukseen ja alkaa viljellä keliaakikoille tarkoitettua spelttiä, menestyen kuitenkin huonosti, koska speltti ei sovi keliaakikoille.

Myös Turre Heinosen mainostoimisto AdUlterium on osittain epäonnistuneiden uusien rekrytointien takia mennyt nurin. Yhdessä entisen työtoverinsa Jerryn (Lari Halme) kanssa Mikko alkaa suunnitella mainoksia aluksi Helenan yritykseen. Eskon ja Helenan välille syntyy lyhyt suhde. Esko ja Mikko saavat tietää Mariannen odottavan kaksosia. Isäksi osoittautuu Esko, joka eroaa Nennasta ja ottaa kaksospojat hoitaakseen, mutta Marianne asuu edelleen yksin omassa asunnossaan. Marianne matkustaa Espanjaan yhdessä Susannan kanssa, joka myös jättää perheensä. Nenna muuttaa Puolaan Helenan yrityksen työntekijänä. Sarjan lopussa Mikko ja Helena lähentyvät toisiinsa uudestaan.

Näyttelijät

Jaksoluettelo

 Jakso  Nimi  Ensiesitys  Uusinta 1.  Kotiäiti ahtaa ylikilonsa edustusmekkoon  10.01.2005  04.06.2007 2.  Helena pääsee kampaajalle, mutta Mikolle ei tarjoilla neljättä kahvikuppia  17.01.2005  11.06.2007 3.  Mainostoimiston Tyhy-päivällä on traaginen loppu.Helena kertoo poliisille normaalista ydinperheestä  24.01.2005  18.06.2007 4.  Helena vaihtaa kotiäidin verkkarit yritysjohtajan jakkuun.Mikko tutustuu eroottiseen Turkuun ja saa silmälasit  31.01.2005  25.06.2007 5.  Mikon Ranskan tuliaiset ja perheretki Puuhamaahan saavat Helenan kaivamaankännykän esiin   07.02.2005  02.07.2007 6.  Mikko pitää tulisen presentaation, ja Helenalla on paikat kipeinä  14.02.2005  09.07.2007 7.  Mies ja vaimo katsovat toisiaan avioliittoleirillä,mutta naapurissa viikataan paitoja matkalaukkuun  21.02.2005  16.07.2007  8.  Mikko heittäytyy mökkielämän ja vanhempainiltojen pyörteisiin.Anopin lämpimäiset lohduttavat pakit saanutta Helenaa  28.02.2005  23.07.2007 9.  Mikko ajelee traktorilla, Helena taksilla ja Nenna yhdistelmärattailla  07.03.2005  30.07.2007 10.  Helena palkkaa pehtoorin ja kohtaa tohtorin. Nenna nauttii alkoholijuomaa  14.03.2005  06.08.2007 11.  Yllätyskaksosten alkuperää pohtiessaan Mikko perustaa mainostoimiston,ja Helena siivoaa tilastoista toisenkin kotiäidin  21.03.2005  13.08.2007 12.  Mikon nikkaroimat lelut eivät täytä EU:n turvamääräyksiä.Kaksoset viettävät joulua huutaen ja saavat isänsä muistelemaan menneitä.Helena laatii puolivuotissuunnitelman  28.03.2005  20.08.2007

Lähteet

Aiheesta muualla
YLE: Tahdon asia

Luokka:2000-vuosikymmenen suomalaiset draamakomediasarjat
Luokka:Televisiosarjat liike-elämästä